जज ने लालू से कहा कि आपकी वीडियो कांफ्रेंसिंग के माध्यम से पेशी की व्यवस्था के बारे में विचार किया जा रहा है. इस पर लालू ने अनुरोध भरे स्वर में कहा, ‘साहब मुझे अदालत में सशरीर बुलाकर अपना फैसला सुनायें.’ इस पर अदालत ने कहा, ‘आपकी पेशी अदालत में कैसे करायी जाये इसके बारे में कल ही फैसला करेंगे.’ लालू ने कहा, ‘साहब फैसला देने के पहले ठंडे दिमाग से विचार करियेगा.’ इस पर न्यायाधीश ने कहा, ‘आपके शुभचिन्तक दूर-दूर से फोन कर रहे हैं.’